181 
lidt efter lidt Overhaand over denne, uden dog helt at fortrænge 
den. Men efterliaanden som Holmene blive højere og tørrere, 
maa disse atter til Dels rømme Pladsen for forskellige Gramineer, 
f. Ex. den paa slige Lokaliteter mest herskende Calamagrostis stricta, 
Festuca ovina, Agrostis alba og smaa krybende Former af Salix 
lanata og glauca, men dette er kun Tilfældet i Aaens' umiddelbare 
Nærhed, hvor Aflejringerne har gaaet raskest for sig, og hvor Grunden 
er bleven betydelig hævet over Aaens Middelvandstand, saa at den kun 
af og til oversvømmes, især i Snesmæltningstiden. Paa begge Sider 
af Aaen mellem denne og Bjærgfoden findes derimod endnu temmelig 
brede Strækninger med udpræget Kærvegetation, der ligge en Del 
lavere end Aaens Bredder. Den Del af disse Kærstrækninger, som 
jeg havde bedst Lejlighed til at undersøge, var den saakaldte 
Helgavatns-Floi *), en temmelig vaad og sumpet Strækning 
vesten for Aaen, mellem denne og Vatnsdalshålsens Skraaning, og 
indesluttende foruden talrige større og mindre Vandhuller og Sumpe 
en lille Sø, kaldet Helgavatnstjørn. 
De Planter, som her spille den fornemste Rolle, ere som alle¬ 
vegne paa lignende Lokaliteter forskellige Carex- Arter, der i For¬ 
bindelse med Mosserne * 2 ) danne et grønt sammenhængende Dække, 
i hvilket Mosserne dog ubetinget spille en underordnet Rolle, den 
tidligste Foraarstid maaske fraregnet; thi Stargræsserne voxe snart 
op over dem og staa paa de fleste Steder saa tæt, at Mosset skjules 
helt. Dette Græs slaas til Hø om Sommeren og tjener til Vinter¬ 
foder for Heste og Faar. — Grunden bestaar i en ikke ringe Dybde 
(1—3') af en yderst sejg Masse (torf), dannet af Stargræssernes 
tæt sammenflættede Rhizomer og Rødder, der anvendes som Bygge¬ 
materiale baade til Vægge og Tag; den skæres ogsaa i store fir¬ 
kantede Stykker, som man tørrer og presser godt og siden bruger 
som Dyner (reiøingar) til de islandske Kløvsadler (klyfberar). — 
J ) »Floi« kalder man i Island en af Vand gennemtrængt og til Dels 
oversvømmet flad Grund med tæt Vegetation. 
2 ) Jeg har desværre endnu ikke faaet alle mine Mosser bestemte med 
Sikkerhed. 
